方力申同陳曉華舊緋聞再被翻炒感不滿：好驚女友屋企人誤會
方力申（小方）和黃翠如今日（21/5）現身將軍澳電視城出席無綫新節目《拍檔廚房》宣傳活動。提到兩年前同陳曉華的緋聞再被傳媒翻炒，小方接受《香港01》訪問無奈表示：「其實以前講我就冇所謂，但今次就唔同，因為我而家有拍拖，而且呢單嘢仲做埋封面，我女友雖然係圈外，就算佢明都好，但佢屋企未必會明，變咗好多嘢都要解釋 ，好驚佢屋企人誤會。兩年前寫話我追陳曉華，都只不過係攞我同嘅時候合照，從來都冇影到過我同佢嘅去街相。今次仲做埋封面，真係好無奈。」
小方續說：「啲朋友send咗個封面畀我睇，我仲以為係舊嘢，點知原來係最新嘅封面，於是我就即刻send畀我女朋友睇報定案先啦，佢都好好，好信我。唔知係咪呢年幾，我同女友太過低調，從來都冇被人影到兩個人一齊嘅相，唔知係咪呢個原因，令有啲媒體懷疑我哋兩個有問題，變咗佢哋就寫吓我嘅新聞。」翠如接著安慰說：「其實會唔會幫你呢個節目宣傳緊咋，唔使咁擔心啦，佢屋企人唔會誤會嘅。」